tomron87/hebrew-wikipedia-sentences-corpus huggingface dataset:
הכלי משמש בדרך כלל לתזמן משימות, פקודות או תסריטים במרווחים או בתאריכים קבועים, ולכן הוא נפוץ במיוחד בתחזוקה ובניהול מערכות.
השם cron מגיע מהמילה היוונית לזמן, χρόνος כרונוס.
Cron נכתב על ידי בריאן קרניגהאן למערכת ההפעלה יוניקס גרסה 7 אשר ראתה אור בשנת 1979. המימוש בגרסה זו היה פשוט: קריאת קובץ ההגדרות, בדיקת התאמה של כל תבנית זמן, הפסקה למשך דקה וחוזר חלילה.
ב-UNIX System V בשנת 1983 נוסף ל-cron התמיכה בריבוי משתמשים ומשימות ייחודיות לכל משתמש.
בגרסה זו ובגרסאות נוספות שונה המימוש והתווסף אלגוריתם יעיל יותר לתזמוני המשימות.
כחלק מפרויקט גנו ולינוקס, נכתבו מספר גרסאות מודרניות של Cron.
המוכר מביניהם הוא זה של פול ויקסי שנכתב בשנת 1987. גרסה 3 של cron זה נכתבה בשנת 1993, ובגרסה 4.1 בשנת 2004 שונה הפרויקט לשם ISC cron.
cron מבצע עבודות על פי קובץ crontab, קובץ תצורה המכיל פקודות מעטפת המופעלות על פי לוח זמנים נתון.
משתמשים יכולים להיות בעלי קובץ crontab משלהם, ולעיתים קרובות קיים גם קובץ תצורה גלובאלי, בדרך כלל ב-/etc/crontab, אשר רק מנהלי מערכת יכולים לערוך.
כל שורה בקובץ מייצגת עבודה, ומורכבת מביטוי CRON, ולאחריו פקודת מעטפת לביצוע.
ברוב המימושים של cron, קיים גם שדה המציין את המשתמש שאיתו תרוץ העבודה, רק בקובץ הגלובאלי.
השורה הבאה מריצה תסריט פרל בשם test.pl בכל שעתיים:
כאשר הקובץ /etc/cron.allow קיים במערכת, רק המשתמשים הכתובים בו יכולים להריץ עבודות ב-cron.
כאשר הקובץ /etc/cron.deny קיים, משתמשים הכתובים בו אינם יכולים להריץ עבודות ב-cron.
ביטוי CRON הוא מחרוזת הכוללת חמישה או שישה שדות מופרדים על ידי רווחים, המייצגת אוסף של זמנים.
ניתן להחליף כמה ערכים מוגדרים מראש בביטויי CRON.
"Criminal" (בעברית: "פושע/ת") הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הראפר והזמר-יוצר הפוארטו ריקני אוזונה.
השיר יצא לאור ב-18 באוגוסט 2017, כסינגל הבכורה של נטשה.
לפני כן, השתתפה נטשה בשירים ספורים.
"Criminal" נחשב לשיתוף הפעולה הראשון בין נטשה לאוזונה.
השיר הגיע למקום הראשון במצעד הספרדי, התשעים וחמש במצעד הבילבורד הוט 100, והשלישי במצעד שברפובליקה הדומיניקנית.
לאחר שהתארחה במספר שירים, ביניהם: "Dutty Love" של דון עומר, ו-"Otra Cosa" עם דדי יאנקי, הוציאה נטשה את סינגל הבכורה שלה, "Criminal".
השיר נכתב על ידי נטשה ואוזונה יחדיו והופק על ידי נונו גומש.
השיר נחשב לסינגל הבכורה של נטשה, כיוון שהיא זו שאירחה לראשונה מוזיקאי נוסף, ולא הייתה האמן האורח.
את עטיפתו פרסמה נטשה באינסטגרם שלה, כמה ימים לפני שפורסם.
בעטיפה ניתן לראות את השניים כשהם מצולמים בבית כלא, ואת נטשה כשהיא מחוברת לכיסא חשמלי.
הווידאו קליפ המלא שצולם לשיר, הועלה לערוץ היוטיוב של פינה רקורדס ב-18 באוגוסט 2017. תחילה, ניתן לראות את אוזונה כשהוא עומד ליד תאים בבית כלא, ואת נטשה כשהיא מוכנסת בכוח לבית הכלא גם כן.
לאחר מכן שניהם מתחילים לשיר את השיר.
לאורך אורכו של הקליפ נראית נטשה כשהיא לצידו של אוזונה, ומדי פעם יש סצנה שבה נוכחות כמה רקדניות ליווי הרוקדות מאחוריה, ואותה אוכלת סוכרייה על מקל.
לקראת הסוף, נראית נטשה כשהיא מוצבת בחדר אפלולי, מחוברת לכיסא חשמלי, ואת אוזונה שמתקרב אליה כדי לנשק אותה.
בסצנה הסופית ניתן לראות את השניים כשהם מתנשקים, ואת מפקד בית הכלא מפעיל את הכיסא החשמלי, ושניהם מתחשמלים למוות.
הקליפ זכה להצלחה עולמית, כאשר צבר למעלה מ-2.1 מיליארד צפיות, והפך לסרטון ה-5 הכי נצפה של 2017, ולסרטון הנשי הנצפה ביותר לאותה שנה.
השיר זכה להצלחה עולמית, ובשיאו הגיע אל המקום ה-95 במצעד הבילבורד הוט 100.
אזורתאריך יציאהפורמטחברת תקליטיםמקורכלל העולם18 באוגוסט 2017הזרמת מוזיקה • הורדה דיגיטליתפינה
Criminal (בעברית: פושע/ת) הוא סינגל שהוקלט על ידי הזמרת-יוצרת הקנדית לינדזי אל, מתוך אלבום האולפן השלישי שלה, The Project.
השיר יצא לאור ב-11 בדצמבר 2017, כסינגל השני מתוך האלבום, על ידי חברת התקליטים ברוקן בו רקורדס.
השיר נכתב על ידי לינדזי אל, פרד וילהלם וכריסטופר סטיבנס והופק על ידי כריסטיאן בוש.
"Criminal" הוא שיר בסגנון הקאנטרי פופ, המשלב בתוכו גם את סגנון קאנטרי רוק, בדומה לשאר שירי האלבום, The Project.
בילי דיוקס מ-Taste of Country, תיאר את "Criminal" כ"שיר פוטנציאלי עבור הרדיו".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-16 מיליון השמעות.
"Criminal" זכה להצלחה חסרת תקדים, כאשר כבש את פסגת מצעד שירי הקאנטרי של קנדה בסמוך לצאתו, דבר שהפך אותו לשיר הסולו הנשי הראשון של זמרת קנדית שהצליח לעשות זאת, מאז שנת 2008. במצעד כל הפורמטים של קנדה (המאחד בתוכו כמו פורמטים שונים), הגיע למקום ה-19.
במצעד שירי הקאנטרי שבארצות הברית, הצליח להגיע בשיאו למקום ה-28. מעבר לכך, זכה להצלחה גם במצעד הקאנטרי איירפליי, שם הגיע למקום ה-19 בשיאו.
הווידאו קליפ הנלווה שצולם עבור השיר הועלה לערוץ היוטיוב הרשמי של לינדזי אל ב-8 באפריל 2018, כמה חודשים לאחר שיצא כסינגל.
הוא בוים על ידי ווס אדוארדס.
בתחילת הקליפ, ניתן לראות מנהל בית כלא, שצועק על חבורת אסירות העומדות בשורה.
בהמשך, מגולל הקליפ את סיפורה של אל בשילוב הקונספט של הקליפ עצמו.
נכון למרץ 2021, מונה הצפיות של הקליפ עומד על למעלה מ-2 מיליון צפיות.
Criminal Mind (בעברית: מוח קרימינלי) הוא סינגל של הלהקה הדנית לוקאס גרהאם.
השיר יצא לאור כהורדה דיגיטלית ב-19 במרץ 2012 בדנמרק.
השיר הוא הסינגל השלישי באלבום הבכורה של הלהקה, הקרוי על שמה.
השיר הגיע למקום הרביעי במצעד הסינגלים הדני.
את השיר כתבו לוקאס פורקאמר, סבסטיאן פוג, סטפן פורסט, מורטן ריסטורפ ומארק פאלגרן.
וידאו קליפ לשיר יצא ב-14 במאי 2013. נכון לנובמבר 2020, הקליפ צבר למעלה מ-17 מיליון צפיות ביוטיוב.
מדינהתאריך יציאהפורמטחברת תקליטיםדנמרק19 במרץ 2012הורדה דיגיטלית • תקליטורקופנהגן רקורדס
"Creole Love Call" (בעברית: "קריאת אהבה קריאולית") הוא סטנדרט ג'אז, המזוהה בעיקר עם להקת דיוק אלינגטון ועם אדלייד הול .
כמחברי היצירה רשומים גם רודי ג'קסון ובאבר מיילי .
רודי ג'קסון שהיה מיוזמי היצירה, הציע אותה לשם ביצוע לדיוק אלינגטון.
אלינגטון ותזמורתו ביצעו את היצירה בפעם הראשונה במלון ניו ברנזוויק.
(New Brunswick Hotel) ב-1927. אלינגטון העניק ליצירה את שמה כמחווה לאופרטה מאת רודולף פרימל , "קריאת אהבה אינדיאנית" (Indian Love Call).
החצוצרן באבר מיילי העניק ליצירה את קטע הפתיחה שלה.
סגנון הג'ונגל של התזמורת של אלינגטון שוכלל בחזרות בקיץ 1927 והוקלט בהקלטת אולפן ב-26 באוקטובר 1927. את התוספת הווקאלית לנעימה סיפקה אדלייד הול.
אלינגטון שמע אותה בחזרות וביקש ממנה להצטרף להקלטה.
בפעם הראשונה בג'אז, נעשה שימוש בקול אנושי לא לשם שירה אלא כחלק מכלי הנגינה, מהרפרטואר האינסטרומנטלי של היצירה.
החלק שאותו תרם רודי ג'קסון ליצירה הוא עיבוד של יצירתו של ג'ו "קינג" אוליבר, "Camp Meetin' Blues".
משגילה אלינגטון שג'קסון לקח מיצירתו של אוליבר בלא רשות, פיטר אלינגטון את ג'קסון, אם כי הפרת זכויות היוצרים לא הוכחה.
לאחר שג'קסון פוטר, הצטרף בארני ביגארד לתזמורתו של אלינגטון כנגן קלרינט.
הסטנדרט נכנס למצעד השירים של "בילבורד" בארצות הברית בשנת 1928 במקום 29.
בשנת 1988, במהלך ראיון רדיו עם העיתונאי ומנחה הרדיו מקס ג'ונס, הסבירה הול כיצד עלה בה הרעיון לנעימה הווקאלית בסגנון שירת סקאט המלווה את הקטע האינסטרומנטלי ביצירה "קריאת אהבה קריאולית".
קטע מהריאיון ניתן לשמוע במאמר של הספרייה הבריטית (פורסם ב-17 בדצמבר 2020) בבלוג הספרייה הבריטית שכותרתו "Oral History of Jazz" בבריטניה.
"Cross-Eyed Mary" הוא שיר של להקת הרוק המתקדם הבריטית ג'ת'רו טאל מאלבומם משנת 1971, "Aqualung".
השיר עוסק, כמו שירים נוספים באלבום, בדמויות שוליים בחברה המודרנית.
הדמות המרכזית בשיר, המכונה "מרי הפוזלת" ("Cross-Eyed Mary"), היא תלמידת בית ספר העוסקת בשעות אחר הצהריים בזנות ומעדיפה את חברתם של ה"עלוקות האפורות" כמילות השיר על פני חבריה לבית הספר.
השיר נכתב כמעין המשך לשיר הפותח באלבום, "Aqualung", ודמות ההומלס המככבת בו מוזכרת במהלך הבית הראשון.
איאן אנדרסון - שירה, גיטרה אקוסטית, חליל
ג'ון אוון - פסנתר, עוגב, מלוטרון
קלייב בונקר - תופים, כלי הקשה
להקת הרוק הכבד איירון מיידן ביצעה גרסת כיסוי לשיר, אשר הופיעה בכמה אלבומים של הלהקה, בהם Piece of Mind ו-The Trooper.
השיר הופיע בעונה הראשונה של הגרסה הבריטית לסדרת הטלוויזיה Life on Mars.
השיר מופיע בפסקול הסרט לשבור את הגלים משנת 1996.
להקת אלף ביצעה גרסת כיסוי לשיר בהופעה שלהם משנת 1972.
להקת קלאץ' ביצעה גרסת כיסוי לשיר עבור אוסף המוזיקה Sucking the 70s.
"" הוא שיר של המפיק המוזיקלי האמריקאי מטרו בומין ביחד עם הזמר הקנדי דה ויקנד והראפר 21 סבאג', מתוך אלבום האולפן השני של מטרו בומין, Heroes & Villains, שיצא לאור ב-2 בדצמבר 2022, באמצעות חברות התקליטים ריפבליק רקורדס ובומינטי וורלדווייד.
ב-5 בדצמבר 2022 יצא השיר לאור כסינגל מוביל מתוך האלבום.
מטרו בומין חשף את השיר לראשונה ב-30 בנובמבר באמצעות אתר בו נחשפו שירי האלבום אחד אחרי השני ככל שהמעריצים משתפים את האלבום בטוויטר ושומרים אותו מראש.
יום לאחר מכן, חשף מטרו בומין את מערובותם של דה ויקנד ו-21 סבאג' באלבום באמצעות פרסום איורים בסגנון קומיקס של האמנים באינסטגרם שלו לצד שורות שתרמו לאלבום.
"Creepin'" מהווה כגרסת כיסוי ללהיט ה-R&B של הזמר האמריקאי מריו ויינאנס משנת 2004, "I Don't Wanna Know", כשדה ויקנד שר את מילותיו המקוריות של השיר ו-21 סבאג' שר בית ראפ משלו.
בבית שלו בשיר, 21 סבאג' עוסק בדברים יקרים שהוא עושה כדי לכבוש אהבה מזויפת.
ארגוןרשימהמיקוםמקורבילבורד100 השירים הטובים ביותר של 2023: בחירות הצוות28
ביום צאתו, נכנס השיר למקום ה-11 במצעד שירי הספוטיפיי העולמי, עם 3.8 מיליון השמעות, והיה לשיר במיקום הגבוה ביותר מתוך האלבום.
שלושה ימים לאחר מכן, כבש השיר את צמרת המצעד עם 5.7 מיליון השמעות.
במצעד הסינגלים הבריטי, הגיע השיר בבכורה למקום ה-13, והיה לכניסה הגבוהה ביותר לאותו השבוע.
יצורי הקומנדו היא סדרת גיבורי-על מונפשת אמריקאית המופקת על ידי אולפני די.סי ומבוססת על דמויתיהם של חברי הצוות "Creature Commandos" מבית DC קומיקס.
הסדרה עלתה לשירות "HBO Max" ב-5 בדצמבר 2024, והיא מהווה חלק בשלבו הראשון של היקום הקולנועי של DC החדש, "אלים ומפלצות".
בעקבות אירועי העונה הראשונה של פיסמייקר (2022), אמנדה וולר כבר אינה מסוגלת לסכן חיי אדם עבור פעולותיה החשאיות כפי שעשתה עם יחידת המתאבדים וצוות פיסמייקר.
במקום זאת, היא מרכיבה צוות של מפלצות בשם "קומנדו היצורים".
פרנק גרילו – ריק פלאג האב, מנהיג קומנדו היצורים ואביו של מנהיג "יחידת המתאבדים" לשעבר, ריק פלאג הבן.
מריה בקלובה – הנסיכה אילנה רוסטוביץ'
אינדירה וארמה – כלתו של פרנקנשטיין חברה בקומנדו היצורים ואשתו של פרקנשטיין.
זואי צ'או – נינה מזורסקי, מדענית אמפיבית וחברה בקומנדו היצורים.
אלן טודיק – דוקטור זרחן, מדען שהפך לרדיואקטיבי לצמיתות בעקבות תאונה וחבר בקומנדו היצורים.
דייוויד הארבור – אריק פרנקנשטיין, חבר בקומנדו היצורים ובעלה של הכלה.
רובוט, אנדרואיד צבאי וחבר בקומנדו היצורים.
ויזל, סמור אנתרופומורפי וחבר לשעבר ביחידת המתאבדים.
גאן שב לגלם את דמותו של ויזל לאחר שגילם אותו לראשונה בסרט "יחידת המתאבדים".
סטיב אייג'י – ג'ון אקונמוס, סוהר בבית הסוהר "בל ריב".
אייג'י שב לגלם את דמותו של אקונמוס לאחר שגילם אותו לראשונה ב"יחידת המתאבדים" ו"פיסמייקר".
ויולה דייוויס – אמנדה וולר, סוכנת ממשלתית אכזרית האמונה על פתיחת כוח המשימה.
דייוויס שבה לגלם את דמותה של וולר מסרטים קודמים ביקום הקולנועי של DC.
באוקטובר 2018, נשכר ג'יימס גאן לכתוב ולביים את "יחידת המתאבדים" (2021), סרט המשך עצמאי לסרט "יחידת המתאבדים" (2016).
במסגרת פיתוח הסרט, עבד גאן עם המפיק פיטר ספרן, שהיה אמון על הפקת הסרטים "אקוומן" (2018) ו"שהאזאם"(2019); מאוחר יותר, השניים שיתפו שוב פעולה בהפקת סדרת הספין אוף, "פיסמייקר" (2022–), עבור שירות הזרמת המדיה "HBO Max".
באפריל 2022, נמסר על מיזוגה של "WarnerMedia" חברת-האם של אולפני "האחים וורנר" עם חברת "דיסקברי" ועל הפיכתה ל"האחים וורנר דיסקברי", בראשות הנשיא והמנכ"ל דייוויד זאסלב.
החברה החדשה התעתדה לארגן מחדש את "DC Entertainment" וזאסלב החל בחיפושים אח מפיק שישמש כמקביל לנשיא אולפני מארוול, קווין פייגי, שיהיה אמון על ניהול חברת-הבת החדשה.
ב-25 באוקטובר 2022, נמסר על מינוי גאן ופיטר ספרן כיושבי ראש ומנכ"לים שותפים של אולפני די.סי החדשים, זאת על מנת שיפיקו יקום משותף חדש עבור DC קומיקס, שיהיה תחת פיקוחם.
שבוע לאחר תחילת תפקידם החדש, השניים החלו לפתח תוכנית של 8–10 שנים עבור יקום DC חדש (DCU) שיהיה "אתחול רך" עבור היקום הקולנועי של DC.
גאן וספרן הצהירו כי אחדים מחברי צוות השחקנים של "יחידת המתאבדים" ו"פיסמייקר" ישובו ליקום החדש, ויישאר רק "זיכרון גס" מאירועי הפרויקטים הללו.
בינואר 2021, הצהיר גאן כי יש לו רעיונות לסדרות ספין אוף נוספות עבור "יחידת המתאבדים" מעבר ל"פיסמייקר", וחודש לאחר מכן, אישר נשיא "DC Films", וולטר חמאדה, את תוכניותיהם לפיתוח פרויקטים נוספים עם גאן.
שנה לאחר מכן, חשף גאן שהוא שוקד על פיתוח סדרת טלוויזיה חדשה עבור DC, ובשלהי ינואר 2022 אושר כי הסדרה תתבסס על דמות שהופיעה ב"יחידת המתאבדים".
נכון למועד דיווח זה, טרם אישרה "HBO Max" את הפקת הסדרה החדשה וטרם החלה כתיבתו, אך נמסר כי השירות התלהבו מהקונספט אותו הגיש גאן בהתלהבות.
חודש לאחר מכן, הצהיר גאן שהם "עבדו בכבדות" על הסדרה וכי פרטים נוספים ייחשפו בקרוב.
גאן הוסיף כי הוא לא בהכרח מתכוון לכתוב ולביים כל ספין אוף עבור "יחידת המתאבדים" בעצמו כפי שעשה עבור "פיסמייקר".
במאי 2021, נחשפה פיתוחה של סדרה שבמרכזה דמותה של אמנדה וולר, אך גאן הצהיר שספין אוף זה יהיה נפרד מפרויקט פוטנציאלי נוסף שבמרכזה וולר, אם כי הסדרה תכלול במידה מסוימת דמויות שהופיעו ב"פייסמייקר".
ב-5 בינואר 2023, אישר גאן בחשבונו האישי בטוויטר את כתיבתה של סדרה חדשה עבור היקום הקולנועי של DC.
גאן אף אישר כי שליש מהתסריט כבר נכתב.
ב-31 בינואר 2023, חשפו גאן וספרן את הפרויקטים הראשונים עבור היקום הקולנועי החדש של DC, בתוכם נכללה "Creature Commandos" (ובתרגום חופשי: "קומנדו היצורים"), סדרה מונפשת המבוססת על דמויותיהם של חברי צוות מבצעים חשאיים הכוללת מפלצות שונות מ-"DC קומיקס" שהתעתדה לעלות לשירות "HBO Max".
בנוסף, אישר גאן כי כתיבת התסריט לסדרה, שתכלול 7 פרקים, הסתיימה, וכי הפקת הסדרה החלה.
הסדרה עתידה לשמש כ"אפריטיף" ליקום הקולנועי החדש לפני עליית הסרט "סופרמן: מורשת" לאקרנים ב-11 ביולי 2025.
דמויותיהם של חברי היחידה הופיעו לראשונה בחוברת Weird War Tales #93 (1980) ונכתבו על ידי ג'י.
דמאטיס ופט ברודריק, שם דמויותיהם נכתבו כצוות של מפלצות שנלחם בנאצים במהלך מלחמת העולם השנייה.
בניגוד לכך, עתידה הסדרה לתאר גרסה מודרנית של הצוות, הנמצא תחת פיקוחה של אמנדה וולר ובו חברים ריק פלאג האב, נינה מזורסקי, דוקטור זרחן, אריק פרנקנשטיין, כלתו של פרנקנשטיין, G.I רובוט, וויזל;.
גאן אף הצהיר כי כלתו של פרנקנשטיין תהיה הדמות הראשית של הסדרה.
דמויותיהם של וולר, ויזל ובנו של פלאג, ריק פלאג הבן, הופיעו בעבר בסרט "יחידת המתאבדים".
לצד ההכרזה על השלב הראשון של היקום הקולנועי של DC החדש, "אלים ומפלצות", אושר כי את דמויותיהם של וולר וויזל ישובו לדבב אחיו של גאן, שון גאן, וויולה דייוויס.
עוד נמסר כי תהליך הליהוק החל, וכי גאן וספרן מחפשים שחקנים שיוכלו להתחייב לגילום הדמויות בלייב אקשן במקביל לדיבובם.
בשלהי פברואר 2023, נמסר כי תהליך הליהוק כמעט הושלם.
בנוסף לדמותו של ויזל, וסטיב אייג'י ישוב לדבב את דמותו של ג'ון אקונמוס מ"יחידת המתאבדים" ו"פיסמייקר".
על הליהוק, הצהיר גאן כי הארבור היה בחירתו הראשונה לדיבוב דמותו של פרנקנשטיין, וכי אחדים מהשחקנים כבר חתמו על גילום דמויותיהם בלייב אקשן.
בשלהי ינואר 2023, נמסר כי תהליך הפקת והנפשת הסדרה החל.
על כך הצהיר גאן כי הנפשה מסורתית היא דרך "לספר סיפורים ענקיים, אבל בלי להוציא, אתם יודעים, 50 מיליון דולר לפרק".
הסדרה עלתה לשירות הזרמת המדיה "HBO Max" ב-5 בדצמבר 2024 והיא חלק בשלבו הראשון של היקום הקולנועי המאותחל של DC, "אלים ומפלצות".
Crew Love הוא שיר של הראפר הקנדי דרייק מתוך אלבום האולפן השני שלו, Take Care (2011).
השיר מכיל הופעת אורח של הזמר הקנדי דה ויקנד.
הוא נועד במקור להיכלל במיקסטייפ הבכורה של דה ויקנד.
"Crew Love" יצא לאור כסינגל השביעי מתוך האלבום בממלכה המאוחדת ב-30 ביולי 2012.
ג'ון דולאן מרולינג סטון תיאר את הרצועה כ"שופעת R&B אוונגרי" ו"שיר הלל עדין למשפחה מטפורית מול עולם שבו כולם רוצים דרייק קטן".
"Crew Love" הגיע לראשונה למקום ה-200 במצעד הסינגלים הבריטי ב-14 ביולי 2012. הוא נכנס ל-100 הראשונים במצעד שבועיים לאחר מכן במקום ה-64, ומאוחר יותר הגיע לשיאו, במקום ה-37. הרצועה הפכה גם ללהיט במצעד ה-R&B הבריטי, שם הגיעה למקום השביעי.
אף על פי שלא יצא כסינגל באופן רשמי בארצות הברית, "Crew Love" הצליח להתברג במספר מצעדי סינגלים של בילבורד בזכות השמעות רבות ברדיו קצבי וברדיו אורבני עכשווי.
הוא הגיע למקום התשיעי במצעד שירי ה-R&B/היפ-הופ ביוני 2012, והפך לסינגל ה-24 של דרייק בעשירייה הפותחת במצעד.
השיר אף הגיע למקום ה-14 במצעד שירי הראפ ולמקום ה-80 במצעד הוט 100 הראשי וגם בקנדה הוט 100.
מקוםתאריםמכירות הממלכה המאוחדת (BPI) זהב 400,000 ארצות הברית (RIAA) פלטינה 1,000,000
קריסיל היא חברה הודית המספקת שירותי ייעוץ, ניהול סיכונים ודירוג אשראי.
נכון לשנת 2022, מעסיקה החברה כ־4,673 עובדים ומפעילה סניפים ב־8 מדיניות בעולם וביניהן: הודו, ארצות הברית, בריטניה, סינגפור, סין, הונג קונג, ארגנטינה ופולין.
קריסיל היא חברת בת של S&P Global ומטה החברה הראשי שלה ממוקדם במומבאי, הודו.
החברה הוקמה בשנת 1987 על ידי סטייט בנק אוף אינדיה וחברת הביטוח יונייטד הינדיה והייתה חברת דירוג האשראי הראשונה בהודו.
בשנת 2005, חברת S&P רכשה כ-66 אחוזים ממניות החברה.
בחודש פברואר 2020, רכשה את חברה Greenwich Associates תמורת כ-40 מיליון דולר.
קראש 40 היא להקת רוק כבד יפנית-אמריקאית.
חברי הלהקה הם ג'ון סנואוהה וג'וני ג'יאולי.
את מרבית השירים שלהם ניתן למצוא במשחקי "סוניק הקיפוד" (החל מ-Sonic Adventure ועד המשחק Team Sonic Racing), ובנוסף לכך עשו את האפקטים במשחק Nights: Journey of Dreams.
ג'יאולי היה המתופף של להקת Killerhit החל מ-1983, כאשר היה בן 17. כשהלהקה התפרקה ב-1991, הצטרף לאחיו ג'ואי והם הוציאו אלבום משותף בשם "Brothers" (אחים).
ב-1998 התקבל בתור גיטריסט ללהקת אקסל רודי פל ולעיתים גם שר.
סנואוהה, בעודו בן 3 ביפן כבר למד לנגן על פסנתר.
כשעבר לפנמה, בגיל 12, נמשך למוזיקת רוק.
הוא למד בכוחות עצמו לנגן בגיטרה חשמלית כשהיה בן 15, והקליט את ההקלטה הראשונה שלו בגיל 17. ב-1993, כשסיים את לימודיו בקולג', צורף ג'ון לחברת Sega בתור עורך משחקי וידאו, וערך את הסאונד במשחק "Sonic the Hedgehog 3".
ואת המוזיקה במשחק "Sonic Adventure".
תחילתה של קראש 40 הייתה כאשר עשו מוזיקה ל-"NASCAR Arcade".
"קראש 40" היה שם המיזם של ג'יאולי וסנואוהה.
הם שאבו השראה מאוסף המשחקים של "Sonic the Hedgehog" אז.
כיום, קראש 40 עורכת מוזיקה למשחקים של "SEGA".
Cry Baby Cry הוא שיר של להקת הביטלס הכלול ב"אלבום הלבן" (The Beatles) משנת 1968. השיר נכתב על ידי ג'ון לנון והסוף נכתב על ידי פול מקרטני.
הסוף הוא שיר אחר המכונה "Can You Take Me Back", אשר היה טייק לא משומש מההקלטות של "I Will".
גרסת דמו של השיר הוקלטה כבר בשנת 1967.
דמואים מעידים כי לנון הלחין את השיר בשלהי 1967. המילים המקוריות היו "Cry baby cry, make your mother buy." לנון תיאר בפני הביוגרף האנטר דייוויס כיצד קיבל את המילים מפרסומת.
חלק מהמילים של השיר מבוססות באופן חופשי על שיר הילדים "Sing a Song of Sixpence".
השיר נעקב באלבום על ידי רצועה לא קשורה ולא רשומה, שהייתה אלתור של מקרטני.
למרות שלרצועה זו לא היה שם רשמי במקור, היא ידועה בעיקר כ-"Can You Take Me Back?" בעקבות המילים העיקריות, ונחשבה לרשמית ברשימת הרצועות רק במהדורת 50 השנים לאלבום.
הרצועה היא ג'אם מאולתר של מקרטני שהוקלטה במהלך ה-16 בספטמבר 1968 במהלך ההקלטות של "I Will".
נכון לאפריל 2020, מונה הצפיות של השיר ברשת הזרמת המדיה עומד על כ-8.8 מיליון.
CrossOver היא תוכנת התאמה עבור הרצת יישומי מחשב שנועדו ל-Windows של מיקרוסופט במערכות ההפעלה שונות, הכוללות הפצות שונות של לינוקס, macOS ו-Chrome OS.
גרסת שרת עבור סולאריס ולינוקס הייתה גם כן בעבר, אך אינה נתמכת מאז 2007.
התוכנה מפותחת על ידי חברת CodeWeavers על בסיס Wine, פלטפורמת תאימות קוד פתוח של Windows.
הפיתוח של CodeWeavers כולל קינפוג ועדכוני תוכנה ידידותיים למשתמש.
החברה מעסיקה כמה ממפתחי ה-Wine ותורמת לקוד הפתוח של הפרויקט תחת הרישיון LGPL.
הגרסה הראשונה של התוכנה עבור מערכת ההפעלה של אפל הייתה גרסה 6, אשר שוחררה ב-10 בינואר 2007. הגרסה העוקבת, גרסה 7, כללה שני סוגים של תתי גרסאות: "סטנדרטית" ו"פרו".
זו הראשונה כללה חצי שנה של תמיכה ושדרוגים, כשהאחרת כללה שנה של תמיכה ושדרוגים וכן עותק מתנה של "Crossover Games"- תוכנה שנועדה להרצת משחקים.
בגרסה 11 שתי גרסאות אלו אוחדו שוב לכדי גרסה אחת.
עם שחרורה של macOS Catalina הוסרה התמיכה ביישומי 32 ביט, דבר שהציב קשיים מהותיים להמשך פיתוח התוכנה עבור macOS.
עם זאת, בסופו של דבר פותחה גרסה אשר יכלה להשתמש בספריות 32 ביט של ווינדוס אפילו שאין כאלה ב-macOS- גרסה 19, אשר שוחררה בדצמבר 2019.
הגרסה עבור Chrome OS הושקה בשנת 2017. בתחילה התבססה על היכולת של מערכת ההפעלה להריץ יישומי אנדרואיד ואף הייתה זמינה עבור מכשירי כרומבוק דרך Google Play, אך בהמשך הוצגה נוספה גרסה המתבססת על היכולת של מערכת ההפעלה להריץ יישומי לינוקס.
Cross Purposes הוא אלבומה השבעה עשר של להקת ההבי מטאל הבריטית בלאק סבאת' שיצא לאור בינואר 1994.
לאחר שובם של הזמר רוני ג'יימס דיו והמתופף וייני אפיק באלבום הקודם Dehumanizer, נעדרו השניים באלבום זה.
את מקומו של דיו תפס טוני מרטין שהשתתף כחבר הלהקה בשלושה אלבומים, ואלבום זה הוא הרביעי שלו עם בלאק סבאת'.
את אפיק החליף מתופף להקת Rainbow לשעבר בוב רונדינילי.
השיר "Cardinal Sin" היה אמור במקור להיקרא "Sin Cardinal Sin", אך טעות דפוס שארעה, גרמה למילה הראשונה להימחק מהאלבום.
חברי הלהקה לא טרחו לתקן את השגיאה, והשאירו את השיר ללא המילה החסרה.
לצורך קידום השיר "Hand That Rocks the Cradle", הופק וידאו קליפ בשחור-לבן.
האלבום הגיע למקום ה-122 במצעד הבילבורד 200 האמריקאי.
ביולי 2014 דורג האלבום על ידי מגזין "Guitar World" במקום השישי ברשימת "הידועים ביותר: 50 אלבומים אייקוניים שהגדירו את 1994"
כל השירים נכתבו על ידי טוני איומי, גיזר באטלר וטוני מרטין, מלבד השיר "Evil Eye" שבכתיבתו השתתף הגיטריסט אדי ואן היילן (שלא קיבל קרדיט באלבום עקב הסתייגותה של חברת התקליטים "Warner Bros.
Cry Baby's Extra Clutter EP הוא המיני-אלבום השלישי של הזמרת-יוצרת האמריקאית מלאני מרטינז.
המיני-אלבום יצא לאור ב-25 בנובמבר 2016, על ידי חברת התקליטים איילנד רקורדס.
מתוך המיני-אלבום יצא סינגל אחד: "Gingerbread Man".
המיני-אלבום הכיל שלושה שירי בונוס, שנכללו במקור באלבום Cry Baby ורצועה אחת שלא נכללה בו, "Gingerbread Man" ויצאה כסינגל ב-23 בדצמבר 2015.
Cry Baby הוא אלבום הבכורה של הזמרת-יוצרת האמריקאית מלאני מרטינז.
האלבום יצא לאור ב-14 באוגוסט 2015, על ידי חברת התקליטים אטלנטיק רקורדס.
מתוך האלבום יצאו שלושה סינגלים: "Pity Party", "Soap" ו-"Sippy Cup".
עם יציאתו נכנס האלבום אל המקום השישי במצעד הבילבורד 200.
מרטינז החלה להקליט אלבום הבכורה שלה זמן קצר לאחר שהיא הודחה מתוכנית הטלוויזיה "The Voice".
במאי 2014, הוציאה מרטינז את המיני-אלבום הראשון שלה Dollhouse, והודיעה כי בקיץ היא מתכננת להוציא אלבום באורך מלא.
באוקטובר, פרסמה את קליפ השיר "Carousel", (שיר שהושמע לטריילר לעונה הרביעית לסדרה "אימה אמריקאית: פריק שואו") תוך שדחתה את תאריך יצאת האלבום לאביב של אותה השנה.
כעבור מספר חודשים, הודיעה מרטינז ששמו של האלבום שלה יהיה, Cry Baby.
כדי לקדם את האלבום, יצאה מרטינז ב-26 באוגוסט 2015, לסיבוב ההופעות השני שלה, "Cry Baby Tour".
סיבוב ההופעות הסתיים ב-21 בנובמבר 2016.
מקוםתאריםמכירותארצות הברית (RIAA)פלטינה1,000,000בריטניה (BPI)זהב100,000מקסיקו (AMPROFON)פלטינה 2×120,000קנדה (Music Canada)פלטינה80,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורארצות הברית2 ביוני 2015הורדה דיגיטליתאטלנטיק • האחים וורנרבריטניהדרום אפריקהאוסטרליהארצות הברית22 במרץ 2016רדיו שירים עכשווייםאטלנטיקאיטליה21 באוקטובר 2016האחים וורנר
Crown הוא המיני-אלבום השלישי של הראפרית האמריקאית רפסודי.
האלבום יצא לאור ב-16 בנובמבר 2016, על ידי חברת התקליטים ג'מלה רקורדס.
Cruel World (בעברית: עולם אכזר) הוא שיר שהוקלט על ידי הזמרת-יוצרת האמריקאית לנה דל ריי, מתוך אלבום האולפן השלישי שלה, Ultraviolence.
השיר יצא לאור ב-13 ביוני 2014, על ידי חברות התקליטים אינטרסקופ רקורדס ופולידור רקורדס.
את קולות הרקע בשיר עושה לנה דל ריי, תוך שהיא גם שרה אותו.
השיר נכתב על ידי לנה דל ריי ביחד עם בלייק סטרנתן והופק על ידי דן אוירבך.
עם השיר הופיעה דל ריי בפסטיבל המוזיקה של ACL ב-11 באוקטובר 2014. עם השיר הופיעה דל ריי במהלך סיבוב ההופעות השלישי שלה "The Endless Summer Tour", אשר התקיים בשנת 2015.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-47 מיליון השמעות.
מדינהתאריך יציאהפורמטחברת תקליטיםמקורעולם13 ביוני 2014הורדה דיגיטליתפולידור • אינטרסקופ
Cry Baby הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, .
השיר יצא לאור ב-14 באוגוסט 2015, ביחד עם שאר שירי האלבום, תוך שהוא מתפקד כשיר הנושא שלו.
השיר פותח את האלבום, ויוצר אווירה שתוארה כ-"מפחידה" עם צלילים אלקטרוניים מינימליסטיים ולחישות.
השיר נכתב על ידי מלאני מרטינז, ג'רמי דוסוליאט וטים סומרס והופק על ידי וואן לאב, אשר הפיק לה את "Dollhouse", ו-"Carousel".
השיר מכיל בתוכו את סגנון הפופ האלטנרטיבי, המשלב בתוכו גם את סגנון האלקטרופופ.
איגוד תעשיית ההקלטות הקנדי העניק לו את תואר הזהב, על מכירות של למעלה מ-40,000 עותקים במדינה.
הווידאו קליפ הרשמי של השיר הועלה לערוץ היוטיוב של מלאני מרטינז ב-14 במרץ 2016, תוך שצבר למעלה מ-100 מיליון צפיות.
מקוםתאריםמכירותארצות הברית (RIAA)זהב500,000קנדה (Music Canada)זהב40,000 מכירות + הזרמת מדיה בלבד
Cry Baby Tour הוא סיבוב ההופעות השני של הזמרת-יוצרת האמריקאית מלאני מרטינז.
סיבוב ההופעות התחיל ב-26 באוגוסט 2015 והסתיים ב-2 באפריל 2017. במהלך סיבוב ההופעות, הופיעה מרטינז באמריקה הצפונית, אוקיאניה, אמריקה הלטינית ואירופה.
חלק מהשירים שבוצעו במהלך סיבוב ההופעות הזה, בוצעו גם בסיבוב ההופעות הראשון שלה "Dollhouse Tour" ו-"K-12 Tour".
בהמשך, כדי לקדם את האלבום והסינגלים מתוכו, יצאה לסיבוב ההופעות הזה.
להלן רשימת השירים אותם שרה מלאני מרטינז במהלך סיבוב ההופעות:
רשימת השירים שבוצעה בסיבוב ההופעות נבחרה על ידי מעריציה של מרטינז.
מלאני החליטה לבצע את "Teddy Bear" לאחר שביצעה את "Pity Party" בכמה מתוך ההופעות.
החל מ-26 במרץ 2017 ועד 2 באפריל 2017, "Pacify Her" ו-"Play Date" הוסרו מרשימת השירים.
Cruel Summer (בעברית: קיץ אכזרי) הוא אלבום האוסף של חברת ההקלטות GOOD Music.
האלבום יצא לאור ב-14 בספטמבר 2012 על ידי חברת התקליטים GOOD Music ודאף ג'אם.
מדינהתאריך יציאהפורמטחברת תקליטיםמקורעולם14 בספטמבר 2012הורדה דיגיטלית • תקליטורGOOD Music • דאף ג'אם
Crunchbase היא פלטפורמה למידע אודות חברות פרטיות וציבוריות שהוקמה ביולי 2007 על ידי מייקל ארינגטון.
האתר כולל מידע אודות השקעות ומימון, מייסדים ובעלי תפקידים בכירים, מיזוגים ורכישות, חדשות ומגמות בתעשייה.
במקור הוקמה הפלטפורמה למעקב אחר חברות הזנק, אך מאגר הידע שלה כולל מידע על חברות פרטיות וציבוריות בקנה מידה גלובלי.
מקורות המידע המזינים את הפלטפורמה כוללים חברות השקעה השולחות עדכונים חודשיים, מנהלים, יזמים ומשקיעים התורמים באופן פעיל, מנתחי נתונים מטעם Crunchbase ואלגוריתמי בינה מלאכותית המשמשים לווידוא אמינות המידע וזיהוי חריגות.
"Cruel Summer" (בעברית: "קַיִץ אַכְזָרִי") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השביעי שלה, Lover.
סוויפט כתבה אותו ביחד עם סנט וינסנט ומפיקו, ג'ק אנטונוף.
זוהי הרצועה השנייה ב-Lover, והיא הוקלטה באולפני אלקטריק ליידי בניו יורק.
"Cruel Summer" מאופיין בסוגות מוזיקליות כמו סינת'פופ, פופ תעשייתי ואלקטרופופ, ומשלב סינתיסייזרים וקולות מעוותים שנוצרו באמצעות אפקטים קוליים רובוטיים בהפקתם של סוויפט ואנטונוף.
מבחינה לירית, הוא עוסק בסוויפט, שמנהלת "רומן קייצי" בעודה חווה אירועים אינטנסיביים וכואבים בחייה האישיים.
"Cruel Summer" זכה לשבחים ביקורתיים מטעם מבקרי המוזיקה, ששיבחו את הפקתו שלטענתם נשמעת "קליטה" ו"שְׁמַיִמִית".
כמה מבקרים ראו בשיר כגולת הכותרת של האלבום ואחד השירים הטובים ביותר של סוויפט.
עם יציאתו, "Cruel Summer" דורג לראשונה במקום ה-29 במצעד הבילבורד הוט 100 בארצות הברית.
הוא הגיע בשיאו ל-20 העליונים במצעד הסינגלים של מלזיה, ניו זילנד וסינגפור.
השיר נכלל ברשימות סוף השנה של 2019 שפורסמו על ידי בילבורד ורולינג סטון.
בשנת 2023 הוחלט להוציא את השיר כסינגל, דבר שתוכנן במקור אך נגנז בשל מגפת הקורונה שפקדה את העולם בעת בה יצא.
נכון ליוני 2025, השיר הושמע יותר מ-2.9 מיליארד פעמים ברשת הזרמת המדיה ספוטיפיי, ונהפך לשיר המוסטרם ביותר של סוויפט בפלטפורמה זו.
שמו של השיר היה לביצת פסחא בווידאו קליפ של "You Need to Calm Down", הסינגל השני מתוך אלבום האולפן השביעי של טיילור סוויפט (2019).
כיצירה שכונתה על ידי סוויפט ככזו העוסקת ב"רומן קייצי", "Cruel Summer" מציג את סוויפט מתארת מערכת יחסים רומנטית לא ודאית, עם אלמנטים של כאב וייאוש הכרוכים בזה.
הוא מתאר את האתגרים העומדים בפני כוכבי פופ באור הזרקורים הציבורי .
המילים בשיר עוררו השוואות ל-"Delicate", הרצועה החמישית באלבומה של סוויפט מ-2017, .
במהלך סשן ההקלטות הסודי של Lover, שהיה מעין סדרה של מסיבות האזנה לאלבומים בהנחיית סוויפט, היא הסבירה כי:
הראן מאמו מבילבורד סבר שמילות השיר מציגות את סוויפט בצורה בה היא "נאבקת עם רגשות עזים", הגורמים לציור "התמונה של בילוי רגשי".
ג'סטין סטיילס מ-The Ringer כתב שהשיר מגולל "גרסה אנושית יותר" של "התקופה הרעה של סוויפט לפני שלוש שנים", והוסיף שסוויפט שרה על "ההתאהבות בחבר הנוכחי ג'ו אלווין בזמן שחייה הציבוריים היו מבולבלים".
אנה גאקה, כתבת מטעם פיצ'פורק, כינתה את השיר "תענוג נטול דרמה" עם "זוהר ורוד–מג'נטי".
ב-The Spinoff ציינו שהשירה של סוויפט ב"Cruel Summer" היא "הבולטת ביותר בקצב הקאנטרי המודרני".
"Cruel Summer" תואר כשיר סינת'-פופ.
המבקרים תיארו את תהליך היצרה שלו כמלנכולי או חולמני.
מיקאל ווד מלוס אנג'לס טיימס סיווג את השיר כפופ תעשייתי, ולודוביק האנטר-טילני מפייננשל טיימס סיווג אותו בתור שיר אלקטרופופ.
יש לו גשר "מופרע" המודגש באמצעות צליליים סינת'יים, שירה משובשת, שימוש בווקודר, והוק משתנה.
לשיר יש קצב מהיר של 170 פעימות לדקה עם חתימת זמן של 4/4. הוא נכתב בסולם לה מז'ור ועוקב אחר מהלך הרמוני של A–C♯m–F♯m–D.
"Cruel Summer" נכתב על ידי סוויפט, ג'ק אנטונוף וסנט וינסנט, עם הפקה "מתפרצת" של סוויפט ואנטונוף;
סנט וינסנט גם לקחה חלק בהפקת השיר, כשהיא ניגנה בגיטרה.
מבחינה לירית, השיר עוסק ב"ייסורים והאקסטזה של רומן קייצי מייסר".
"Cruel Summer" פורסם כרצועה השנייה ב-Lover, ב-23 באוגוסט 2019, בהוצאת ריפבליק רקורדס.
הרצועה זכתה להצלחה רבה כחלק מהאלבום ודורגה ב-30 העליונים בסינגפור (8), מלזיה (13), אירלנד (20), ניו זילנד (20), אוסטרליה (23), הממלכה המאוחדת (27), וקנדה (28).
בארצות הברית, השיר הופיע לראשונה במקום ה-29 במצעד הבילבורד הוט 100 ב-7 בספטמבר 2019; זו אחת משבע הרצועות מ-Lover שדורגו ב-40 העליונים ונשארו במצעד במשך שבועיים בסך הכול.
השיר הפך לחביב על המעריצים של הזמרת במרוצת השנים והמבקרים והמעריצים הטילו ספק בהחלטתה של סוויפט על כך שלא הוציאה את "Cruel Summer" כסינגל.
ממרץ 2023, יצאה סוויפט לסיבוב ההופעות השישי שלה "The Eras Tour", כמחווה לכל "התקופות המוזיקליות" שלה.
ההופעות החלו ב-Lover, ו-"Cruel Summer" הוא השיר השני המבוצע.
השיר זכה לפופולריות מחודשת וצבר השמעות רבות לאחר שהפך לוויראלי ברשתות החברתיות.
כתוצאה מכך, ריפבליק רקורדס הוציאה אותו כסינגל החמישי מ-Lover ונשלח לרדיו להיטים עכשוויים בארצות הברית ב-20 ביוני 2023. ב-17 ביוני, בהופעה שאירעה בפיטסבורג, אמרה סוויפט שהתכוונה להוציא את "Cruel Summer" כסינגל בשנת 2020 במהלך מסע הקידום של Lover, אך היא נטשה את התוכנית לאחר פרוץ מגפת הקורונה.
בהמשך, הוחלט להתקדם באופן גורף ולהוציא אלבום חדש לגמרי, Folklore.
בהתייחסו להצלחה המתחדשת של השיר, אמר ג'ייסון ליפשוטז מבילבורד, "הרצועה מ-Lover שצוברת הצלחה אורגנית ומגיעה לגבהים חדשים בו-זמנית מהווה הוכחה לנוכחות של סוויפט ולהצלחתה חסרת התקדים בעידן המוזיקה המודרנית".
בשורה התחתונה, "Cruel Summer" בילה 54 שבועות במצעד ההוט 100, ונהפך לשיר שבילה את מרבית השבועות במצעד הבילבורד הוט 100, כאשר עקף את "Anti-Hero".
במצעדי הסינגלים, "Cruel Summer" הגיע למיקומים חדשים בסינגפור (1), קנדה (2), אוסטרליה (3), הממלכה המאוחדת (3), ניו זילנד (5), מלזיה (8), ואירלנד (12).
הוא הגיע למקום הראשון בפיליפינים ונכנס לעשירייה הפותחת באינדונזיה וביפן.
השיר קיבל את תואר הזהב ביוון (IFPI Greece) ופורטוגל (AFP) ותואר הפלטינה בניו זילנד (RMNZ) וההמלכה המאוחדת.
הוא הגיע למקום השלישי במצעד הבילבורד גלובל 200. "Cruel Summer" נכנס מחדש למצעד הבילבורד הוט 100 ודורג במקום ה-49 החל מ-3 ביוני 2023. לאחר יציאתו כסינגל, הוא הפך לשירה ה-41 של סוויפט שדורג בעשירייה הפותחת בהוט 100, והרחיב את השיא שלה בתור האישה עם מרבית הכניסות לעשירייה הפותחת.
הוא גם הפך לרצועה הרביעית מ-Lover שדורג בעשירייה הפותחת במצעד, אחרי "", "You Need to Calm Down" ושיר הנושא; כולם בשנת 2019. השיר הגיע בהמשך למקום הראשון בהוט 100. זה שירה העשירי של סוויפט שהגיע להישג זה.
במצעדי האיירפליי, "Cruel Summer" היה הסינגל השנים-עשר של סוויפט שדורג בראש מצעד הפופ איירפליי והסינגל האחד-עשר שלה דורג בראש מצעד האיירפליי למבוגרים; שיא של כל הזמנים לאמן סולו.
השיר דורג במקום החמישי ברשימת "Top Songs of 2024: Global" של אפל מיוזיק.
בביקורות על , "Cruel Summer" זכה לביקורות נלהבות מטעם מבקרי המוזיקה, במיוחד על ההפקה, הברידג' וההוק שלו.
ג'ון קרמניקה מניו יורק טיימס שיבח את ההפקה ה"אחידה" וה"שמיימית" ואת המוטיבים הקוליים הבולטים של סוויפט כמו "הברות סימן השאלה".
מיקאל ווד מלוס אנג'לס טיימס הכריז על "Cruel Summer" כשיר הטוב ביותר מ-Lover ואמר שהגשר שבו סוויפט "צווחות על השטן עשוי להיות הדבר הפאנקיסטי ביותר שתשמעו כל השנה".
אלכס עבאד-סנטוס מ-Vox, הכתיר את "Cruel Summer" כאחת משלוש הרצועות הטובות ביותר מ-Lover, וכתב שהשיר הוא "כיפי" ו"רובוטי" הכולל צלילים סינת'יים.
ב-The Spinoff השוו את שירה של סוויפט לשיר בעל אותו השם משנת 1984 של להקת הבנות.
ניק לוין מ-NME כינה אותו גם "מידבק", והגדיר את הרצועה כ"שיר פופ מבריק".
נטליה בר, שכתבה עבור Consequence of Sound, הדגישה את ההגשה הקולית של סוויפט בגשר של השיר ("הוא מסתכל למעלה, מחייך כמו שטן"), וכינתה אותו "במקביל מצחיק, מייסר ומרגש, וצריך ליצוק אותו לתוך סרטון יוטיוב ויראלי".
עוד סיווגה בר את "Cruel Summer" כאחד משירי הפופ "המושלמים ביותר" של 2019. "Cruel Summer" הופיע ברשימות סוף השנה של השירים הטובים ביותר משנת 2019 של רולינג סטון (4) ובילבורד (10).
בדיעבד, "Cruel Summer" המשיך לזכות בשבחים ביקורתיים, ואף צוין כרצועת החותם של Lover.
ברשימה משנת 2021 שכללה את הגשרים הטובים ביותר במאה ה-21 ופורסמה מטעם בילבורד, דורג "Cruel Summer" במקום האחד-עשר.
בשנת 2022, אלכס הדסון ומייגן לפייר (2022) מטעם דירגו אותו במקום השני ברשימה נוספת של 20 השירים הטובים ביותר של סוויפט, ושיבחו את הקלט האמנותי של סנט וינסנט המשלים את זה של סוויפט.
אלייר נוס מאנטרטיינמנט ויקלי תיארה את השיר בצורות שונות ופרסמה את תובנותיה אודותיו.
בריטני ספנוס רולינג סטון כתבה ב-2023, "סוויפט מתהדרת בקצה של כוכב רוק לצד תחושה גדולה של דחיפות רומנטית" ב-"Cruel Summer", מה שהופך אותו לאחד השירים הטובים ביותר שלה.
הזמרת-יוצרת האמריקאית אוליביה רודריגו ביצעה קאבר לשיר ל-Alone Together Jam Session של MTV ב-2020; סוויפט שיבחה אותה לאחר מכן.
מאוחר יותר רודריגו המשיכה ושילבה את השיר בסינגל שלה "Deja Vu" מ-2021; קרדיט ניתן על כך לסוויפט, אנטנוף וסנט וינסנט ככותבים שותפים לשיר.
"Cruel Summer" הופיע בסדרה של אמזון פריים וידאו, "הקיץ שבו הפכתי ליפה", ביוני 2022.
פרסתאריךקטגוריהתוצאהמקורפרס המוזיקה של בילבורד12 בדצמבר 2024שיר רדיו מובילשיר הבילבורד גלובל 200 המובילשיר הבילבורד גלובל ללא ארצות הברית המוביל
כל הקרדיטים שלהלן לקוחים מהערות האלבום של "Cruel Summer" מטיידל.
אזורתאריך יציאהפורמטחברת תקליטיםמקורכלל העולם23 באוגוסט 2019הזרמת מוזיקה • הורדה דיגיטליתריפבליק20 ביוני 2023רדיו להיטים עכשוויים
CryEngine הוא מנוע משחק, שתוכנן על ידי מפתחת המשחקים הגרמנית Crytek.
המנוע שימש בכל הכותרים שלהם כשהגרסה הראשונית משמשת ב-"Far Cry", וממשיך להיות מעודכן כדי לתמוך בקונסולות וחומרה חדשות למשחקים שלהם.
הוא שימש גם למשחקי צד שלישי רבים במסגרת תוכנית הרישוי של Crytek, כולל Sniper: Ghost Warrior 2 ו-SNOW.
אולפני Warhorse משתמשים בגרסה שונה של המנוע עבור "ממלכת ה-RPG" מימי הביניים שלהם "Kingdom Come: Deliverance".
בנוסף, יוביסופט שומרת על גרסה פנימית של CryEngine שעברה שינויים רבים מה- Far Cry המקורי בשם "Dunia", המשמש את הגרסאות המאוחרות יותר של סדרת "Far Cry".
על פי דיווחים אנונימיים שונים באפריל 2015, אמזון חכרה את CryEngine תמורת 50–70 מיליון דולר.
לאחר מכן, בפברואר 2016, אמזון פרסמה גרסה משודרגת ומורחבת משלה של CryEngine בשם Amazon Lumberyard.
"Cry Baby" (בעברית: "תינוק בוכה") הוא שיר של הראפרית האמריקאית מייגן די סטליון, בהשתתפות הראפר האמריקאי דה-בייבי.
השיר יצא לאור ב-20 בנובמבר 2020, כרצועה השלישית באלבום הבכורה של מייגן, Good News, והוא שיתוף הפעולה השלישי שלהם.
השיר נשלח לרדיו האורבני העכשווי כסינגל הרביעי מתוך האלבום ב-3 בפברואר 2021, בהוצאת חברות התקליטים 1501 סרטיפייד אנטרטיינמנט ו-300 אנטרטיינמנט.
השיר מסמן את שיתוף הפעולה השלישי בין מייגן לדה-בייבי, לאחר השיר "Cash Shit" של מייגן משנת 2019, והשיר של דה-בייבי, "Nasty", משנת 2020, כשבאחרון משתתפת גם הזמרת-יוצרת אשנטי.
שניהם זכו להצלחה במצעד הבילבורד הוט 100. בראיון ב-2020, מייגן הביעה עניין להקליט פרויקט באורך מלא יחד עם דה-בייבי, וקבעה כי הם כבר דנו בכך והם "בהחלט צריכים לעבוד על זה".
השיר הפך לוויראלי באפליקציית שיתוף הווידאו טיקטוק, שם צבר תאוצה אתגר ריקוד בשם .
מייגן פרסמה סרטון שלה רוקדת את הריקוד באינסטגרם ב-6 בפברואר 2021. נכון לפברואר 2021, לשיר סך מצטבר של למעלה מ-120 מיליון השמעות בסטרימינג.
הווידאו קליפ הרשמי של השיר פורסם ב-3 בפברואר 2021. את הקליפ ביים קולין טילי, שביים גם את הקליפים של מייגן לשירים "Don't Stop", "Body" ו-"WAP".
קלון דריק וקוקה מישל, אותו מעצב שיער ואמן ציפורניים מהקליפ "WAP", הועסקו עבור "Cry Baby".
מייגן עוצבה על ידי ברוקלין סטיילס ולבשה מראה מותאם אישית של המעצבים ונוס פרוטוטייפ ובריאן הירנס.
הקליפ מכיל הופעת קמע של קומיקאי האינסטגרם BlameItonKWay, שמופיע בתור האלטר אגו שלו, TiTi.
מבקרים השוו את סגנון הקליפ לסגנונו של זיכיון צעצוע של סיפור.
הקליפ משחזר, באופן ספציפי, את סצנת חנות הצעצועים של טוי בארן מצעצוע של סיפור 2.
Cruella (Original Motion Picture Soundtrack) (בעברית: קרואלה (פסקול מקורי לקולנוע)) הוא פסקול שהוקלט על ידי אומנים שונים.
הפסקול יצא לאור ב-21 במאי 2021 על ידי חברת התקליטים וולט דיסני רקורדס.
הפסקול נועד לקדם את הסרט, "קרואלה".
האלבום קיבל מועמדות בטקס פרסי גראמי ה-64 בקטגוריה פסקול האוסף הטוב ביותר עבור מדיה חזותית.
ב-31 במרץ 2021, הוכרז כי ניקולאס בריטל יעבוד יחד עם קרייג גילספי עבור הפסקול של הסרט "קרואלה".
ב-10 במאי 2021, חשפו אולפני וולט דיסני כי בסרט יופיע השיר "Call Me Cruella", שיר מקורי שיבוצע על ידי פלורנס אנד דה משין, שיופיע במהלך הקרדיטים הסופיים של הסרט.
באותו יום הודיעו אולפני וולט דיסני כי אלבום ניקוד ואלבום פסקול נפרד ייצאו שניהם ב-21 במאי 2021, על ידי חברת התקליטים וולט דיסני רקורדס.
מדינהתאריך יציאהפורמטחברת תקליטיםמקורעולם21 במאי 2021הזרמת מוזיקה • הורדה דיגיטליתוולט דיסני רקורדס
הפסקול יצא לאור ב-21 במאי 2021 על ידי חברת התקליטים וולט דיסני רקורדס.".
Crucified (בעברית: צלוב) הוא שירה של הלהקה השוודית ארמי אוף לאברז משנת 1991. השיר הוא הסינגל הראשון באלבומה השני של הלהקה "Massive Luxury Overdose" והסינגל השביעי בסך הכל של הלהקה שיצא לאור.
השיר יצא במספר גרסאות - ב-1991 בשוודיה, ב-1992 בממלכה המאוחדת ובארצות הברית, וב-2013 בגרסה מחודשת.
השיר נכתב על ידי אלכסנדר ברד, אנדרס וולבוק וז'אן פייר ברדה.
והשתתפו בו ברד, ברדה, והזמרת לה קמילה.
השיר הפך ללהיט במספר מדינות אירופאיות, ובפלנדריה שבבלגיה הוא אף הגיע למקום הראשון.
השיר הגיע למקום ה-6 במצעד שירי המועדונים של מגזין הבילבורד האמריקאי.
בגרסה החדשה שיצאה בשנת 2013 משתתפת גם דומיניקה פקז'ינסקי שהצטרפה בהמשך ללהקה.
Crusader Kings III (בעברית: מלכים צלבנים 3) הוא משחק תפקידים ומשחק אסטרטגיה המתרחש בימי הביניים.
המשחק פותח ופורסם על ידי Paradox Interactive כהמשך למשחקים מלכים צלבנים (2004) ולמלכים צלבנים 2 (2012).
המשחק שוחרר למחשב ב-1 בספטמבר 2020 ולקונסולות Xbox Series X/S ו-PlayStation 5 ב-29 במרץ 2022.
כמו המשחקים הקודמים בסדרה, Crusader Kings III הוא משחק אסטרטגיה וסימולטור של שושלת מלכים המתרחש בימי הביניים.
השחקנים מתחילים את המשחק בדמותו של מלך מהשנים 867 או 1066. מפת המשחק כוללת את אירופה, אפריקה דרומה בערך עד קו המשווה, ואסיה מזרחה עד טיבט.
במותה או הדחתה ממלוכה של דמותו של השחקן יוכל השחקן להמשיך לשחק כיורש של הדמות.
השחקנים מפתחים שושלת, עצי משפחה וענפים של עצי משפחה במשך מאות שנים, כשהמשחק מסתיים בשנה 1453.
ניתן לשחק דמויות וממלכות מפורסמות כמו וויליאם הכובש, ממלכת כוזר היהודית, האימפריה הביזנטית, השושלת האבסית, על פי הסדר ההיסטורי שבו הם מופיעות.
המלכים במשחק שולטים על המדינה ועל הצבא, ויוצרים מעין היררכיה שלטונית במדינתם.
לכל מלך יש יתרונות וחסרונות רבים, לדוגמה אחד יכול להיות טוב בדיפלומטיה ואחר בחוזקה, והם מחולקים ל-3 רמות: קל, בינוני וקשה.
הדמויות מסוגלות לבחור אחד מתוך חמישה אורחות חיים המבוססים על: מלחמה, ריגול, דיפלומטיה, כלכלה ודת.
לכל אורח חיים שלושה עצי מיומנות המאפשרים לדמויות לשפר כישורים הקשורים לאותו אורח חיים, ריבוי האורחות חיים מאפשר להתאימם לכישורים האישיים של השחקן, ובכך להפיק את המקסימום מניהול הממלכה.
כל דת וכמעט כל שיטת ממשל זמינה לשחקן במשחק, בעוד שכשהמשחק יצא לאור לראשונה, תאוקרטיה ורפובליקות סוחרים טרם היו זמינות לשחקן.
רוב המנהיגים במשחק דבקים בסוגי השלטון הפיאודלי, השבטי או הקלאני.
נוודים הם שבטיים ואיננם דבקים בסוג שלטון משלהם.
לדתות יש עקרונות, שהן בונוסים הניתנים לכלל המאמינים בדת זו, ודוקטרינים, העוסקים בעמדות הדת כלפי נושאים כמו הומוסקסואליות וכהנות דת, וקניבליזם, שחקנים יוכלו לפתח דת משלהם, כם חוקים ואפיקורסות משלהם, כאשר העקרונות והדוקטרינות ייבחרו על ידי השחקן, ככל שהכפירה חורגת מאמונתה המקורית, כך יצטרך השחקן יותר אדיקות ליצור אותה.
למשחק יצאו עד כה 9 חבילות הרחבה שונות שמוסיפות תוכן רב למשחק, ואף משנות לחלוטין את המשחקיות, בין ההרחבות ישנה הרחבה לתרבות הנורדית, חווית המלחמה בין מוסלמים ונוצרים בחצי האי האיברי, ושינויי התנהגות וניהול חצר המלוכה של המלכים והשליטים השונים.
חבילות ההרחבה לפי סדר יציאתם
המשחק זכה לביקורות חיוביות מאד ברוב הפלטפורמות.
באתר סטים מעל 63,000 מבקרים נתנו למשחק ציון של 9 מתוך 10,
וציון דומה ניתן גם באתר metacritic.
בספטמבר 2023 הודיעה החברה שהמשחק מכר למעלה מ-3 מיליון עותקים, כמות הנחשבת לגדולה בקטגוריית אסטרטגיה.
Cross Me (בעברית: חצה אותי) הוא שיר של הזמר-יוצר האנגלי אד שירן, בהשתתפות הראפרים האמריקאים צ'אנס הראפר ו-PnB רוק.
השיר יצא לאור ב-24 במאי 2019, על ידי חברות התקליטים אטלנטיק רקורדס, כסינגל השני מתוך אלבום האולפן הרביעי של שירן, No.6 Collaborations Project, שבועיים לאחר יציאתו של הסינגל המוביל מתוך האלבום, "I Don't Care", בהשתתפות הזמר הקנדי ג'סטין ביבר.
שירן חשף את שם השיר ב-20 במאי 2019, תוך שמחק את שמות האמנים המשתתפים בשיר, ואתגר את המעריצים לנחש מי הם.
הוא רמז על זהותם כאשר חבש כובע של צ'אנס הראפר ותיק של PnB Rock.
בנוסף, הוא רמז על תאריך יציאת הסינגל כאשר קבע שיהיו "עוד דברים חדשים" בקרוב.
שירתו של PnB Rock נכללת דרך סימפול של שירו "Pressure", מתוך האלבום Catch These Vibes.
הווידאו קליפ הרשמי של השיר פורסם ב-21 ביוני 2019, והוא מכיל אפקטים סגולים מיוחדים.
צ'אנס הראפר - שירה, כתיבה
PnB Rock - שירה, כתיבה
פרד אגיין - קולות רקע, הפקה, כתיבה, תכנות, קלידים, גיטרה, בס, תופים, הנדסה
מדינהתאריך יציאהפורמטחברת תקליטיםמקור עולם 24 במאי 2019 הורדה דיגיטלית • הזרמת מוזיקה אטלנטיק הממלכה המאוחדת 25 במאי 2019 רדיו להיטים עכשוויים ארצות הברית 8 ביוני 2019
Cry About It Later הוא שיר של קייטי פרי מתוך אלבום האולפן השישי שלה, Smile.
זהו שיר פופ שנכתב על ידי פרי, נוני באו, סשה סלואן והמפיק המוזיקלי אוסקר הולטר.
השיר זכה לביקורות מעורבות מטעם מבקרי המוזיקה, שהצביעו על כך שרצועת האלבום הבאה, "Teary Eyes", זהה בנושא ל-"Cry About It Later" – דחיית הצער לטובת הנאה לטווח קצר.
השיר הופץ כסינגל השלישי מאלבום האולפן השישי של פרי, Smile, ב-28 באוגוסט 2020.
"Cry About It Later" נכתב על ידי פרי, נוני באו, סשה סלואן והמפיק המוזיקלי אוסקר הולטר.
הקלטת השיר הושלמו בתחילת 2018 והוא מדבר על קבלת פרידה וחגיגה לאחר מכן.
זה שיר פופ שנכתב בסולם רה מינור.
השיר מתחיל עם פזמון בעל קצב מינימליסטי, ובהמשך בעל קצב בינוני.
הורדה דיגיטלית / סטרימינג – רמיקס מאת לואיזה סונסה וברונו מרטיני
"Cry About It Later" (בהשתתפות לואיזה סונסה וברונו מרטיני) – 2:39
אזורתאריך יציאהפורמטגרסהחברת תקליטיםמקוררוסיה13 בספטמבר 2020רדיו להיטים עכשווייםאלבוםיוניברסלעולם23 באפריל 2021הזרמת מוזיקה • הורדה דיגיטליתרמיקסקפיטול
Cross (בעברית: "לחצות") הוא המיני-אלבום השלישי של להקת הבנים הדרום קוריאנית וינר, שיצא לאור ב-23 באוקטובר 2019, על ידי חברת התקליטים YG אנטרטיינמנט.
מתוך המיני-אלבום יצא הסינגל המוביל "Soso".
המיני-אלבום הפיזי מגיע בשתי גרסאות: Crosslight ו-Crossroad.
ב-7 באוקטובר הועלה לחשבון האינסטגרם הרשמי של הלהקה פוסטר המציין את האלבום העתיד לצאת.
ב-10 באוקטובר נחשפו שם המיני-אלבום ותאריך יציאתו.
ב-14 באוקטובר נחשפה רשימת הרצועות, בהן הסינגל המוביל "Soso".
Cruel Summer (בעברית: קיץ אכזרי) הוא אלבום משנת 1998 של להקת הפופ השוודית אייס אוף בייס, שיצא כאלבום השלישי של הלהקה באמריקה הצפונית ב-14 ביולי 1998 וביפן ב-25 באוגוסט 1998 בהוצאת חברת התקליטים אריסטה רקורדס.
Flowers היה האלבום השלישי של הלהקה ברחבי העולם, אך אריסטה רקורדס החליטה להוציא גרסה אחרת של האלבום באמריקה הצפונית, יפן ואמריקה הלטינית, שנקראה מחדש, Cruel Summer.
גרסה זו של האלבום כללה את הרצועה החדשה "Everytime It Rains" וגרסאות חדשות רבות לשירים שהופיעו לראשונה ב-Flowers.
על אף שהוא בעיקרו אלבום פופ, Cruel Summer חוקר את הסוגות המוזיקליות של יורו דיסקו, מוטאון ודאנס.
Cruel Summer זכה לביקורות חיוביות בדרך כלל מטעם מבקרי המוזיקה, שהחמיאו להפקה וראו בו גרסה מעולה של Flowers.
מקוםתאריםמכירותיפן (RIAJ)פלטינה 2×400,000קנדה (Music Canada)זהב50,000
Crowded House היא להקת רוק, שהוקמה במלבורן, ויקטוריה, אוסטרליה, ב-1985. חבריה המייסדים היו הניו זילנדי ניל פין (סולן, גיטריסט, כותב שירים ראשוני) והאוסטרלים פול הסטר (תופים) וניק סימור (בס).
חברי הלהקה המאוחרים יותר כוללים את אחיו של ניל פין, טים פין והבנים ליאם ואלרוי, וכן האמריקאים מארק הארט ומאט שרוד, כאשר ניל פין וניק סימור הם החברים המקוריים היחידים.
הלהקה פעלה במקור בין 1985 ל-1996, וזכתה להצלחה מסחרית וביקורות טובות באוסטרליה ובניו זילנד.
עם הופעת אלבום הבכורה שלהם זכו להצלחה גם בארצות הברית, האלבום שסיפק את הלהיטים המובילים "Don't Dream It's Over" ו-"Sothing So Strong".
ניל וטים פין זכו כל אחד בתואר מסדר האימפריה הבריטית ביוני 1993 על תרומתם למוזיקה של ניו זילנד.
הלהקה התפרקה ב-1996 לאחר כמה קונצרטי פרידה באותה שנה, כולל קונצרטי "Farewell to the World" במלבורן ובסידני.
הסטר מת בהתאבדות בשנת 2005. שנה לאחר מכן, הלהקה קמה מחדש עם המתופף מאט שרוד והוציאה שני אלבומים נוספים (Time on Earth ו-Intriguer), שכל אחד מהם הגיע למקום הראשון באוסטרליה.
לאחר מכן יצאה להפסקה נוספת, והתאחדה ב-2020 עם הרכב חדש בהשתתפות ניל פין, ניק סימור, מיטשל פרום, ובניו של פין ליאם ואלרוי.
האלבום האחרון שלהם, Dreamers Are Waiting, יצא ב-2021.
בנובמבר 2016, הלהקה נכנסה להיכל התהילה של איגוד תעשיית ההקלטות האוסטרלי.
נכון לשנת 2021, מכרה הלהקה יותר מ-15 מיליון אלבומים ברחבי העולם.
ניל פין (שירה, גיטרה ופסנתר) והמתופף פול הסטר היו חברים לשעבר בלהקה הניו זילנדית "Split Enz", שבילתה בין השנים 1975–1976 באוסטרליה וכמה שנים באנגליה.
ניל פין הוא אחיו הצעיר של חבר המייסד של "Split Enz" – טים פין, שהצטרף ל־Crowded House ב-1990 בשירה, גיטרות וקלידים עבור האלבום Woodface.
הבסיסט ניק סימור (מנגן עם מריונטות, באנג והחורלה) הוא אחיו הצעיר של הזמר-יוצר והגיטריסט מארק סימור מקבוצת הרוק האוסטרלית "Hunters & Collectors".
הם הבטיחו חוזה תקליטים עם קפיטול רקורדס, אבל הופר עזב את הלהקה לפני שהשלושה הנותרים הגיעו ללוס אנג'לס כדי להקליט את אלבום הבכורה שלהם.
בהוראת קפיטול שונה שמה של הלהקה ל-"Crowded House", מה שרמז על חוסר המקום בבית הקטן בהוליווד הילס שחלקו במהלך הקלטת אלבומם הראשון הנושא את שם הלהקה.
הקלידן לשעבר של "Split Enz", אדי ריינר, הפיק את הרצועה "Can't Carry On" והתבקש להצטרף ללהקה.
הוא הופיע איתם ב-1988, אך לא הצליח להיות חבר מלא בשל התחייבויות משפחתיות.
הודות לקשר המובהק שלהם ל-"Split Enz", ללהקה החדשה שהוקמה היה בסיס מעריצים אוסטרלי מבוסס.
הם התחילו בנגינה בפסטיבלים באוסטרליה ובניו זילנד והוציאו את אלבום הבכורה שלהם, "Crowded House", באוגוסט 1986. קפיטול רקורדס לא הצליחה בתחילה לראות את הפוטנציאל של הלהקה ונתנה לה קידום נמוך בלבד, מה שאילץ את הלהקה לנגן באולמות קטנים כדי לנסות למשוך תשומת לב.
הסינגל הראשון של האלבום, "Mean to Me", הגיע למצעד הסינגלים של Kent Music Report האוסטרלי ב-30 ביוני.
היא לא הצליחה להופיע בארצות הברית, אבל השמעה מתונה בארצות הברית הכירה למאזינים את הלהקה.
הסינגל הבא, "Don't Dream It's Over", שוחרר באוקטובר 1986 והפך ללהיט בינלאומי, הוא הגיע למקום השני ב-Billboard Hot 100 ולמקום הראשון בקנדה.
תחנות הרדיו של ניו זילנד נתנו תחילה לשיר תמיכה מועטה עד חודשים לאחר מכן, כאשר הוא זכה להצלחה בינלאומית.
בסוף השנה הגיע השיר למקום הראשון במצעד הסינגלים של ניו זילנד ולמקום השמיני באוסטרליה.
והוא נשאר השיר המצליח ביותר של הלהקה מבחינה מסחרית.
במרץ 1987 זכתה הלהקה בפרסי "הכישרון החדש הטוב ביותר", יחד עם פרסי "שיר השנה" ו"הסרטון הטוב ביותר" עבור "Don't Dream It's Over", בטקס הפתיחה של פרסי המוזיקה של ARIA.
הסרטון גם זיכה את הלהקה בפרס MTV Video Music לאמן החדש הטוב ביותר באותה שנה.
ביוני 1987, כמעט שנה לאחר יציאתו, הגיעה הלהקה למקום הראשון במצעד האלבומים של Kent Music Report., למקום השלישי בניו זילנד ולמקום ה-12 בארצות הברית.
ההמשך ל-"Don't Dream It's Over", השיר "Something So Strong", היה עוד להיט עולמי, שהגיע לטופ 10 בניו זילנד באמריקה, ובקנדה.
ככותב השירים העיקרי של הלהקה, ניל פין היה נתון ללחץ ליצור אלבום שני שיתאים להופעת הבכורה שלהם והלהקה התבדחה שכותרת פוטנציאלית אחת למהדורה החדשה היא "Mediocre Follow-Up".
בסופו של דבר נקרא אלבומם השני "Temple of Low Men", שיצא ביולי 1988 עם קידום חזק על ידי הקפיטל רקורדס.
האלבום לא הצליח כמו אלבום הבכורה שלהם בארצות הברית, הוא הגיע למקום ה-40 בלבד ומכר בסביבות 200,000 עותקים, אך מנגד זכה להצלחה אוסטרלית, והגיע למקום הראשון באוסטרליה ולמקום השני בניו זילנד.
הסינגל הראשון "Better Be Home Soon" הגיע למקום השני במצעד הסינגלים באוסטרליה וניו זילנד כאחד והגיע לטופ 50 בארצות הברית, אם כי ארבעת הסינגלים הבאים היו פחות מוצלחים.
הלהקה ערכה סיבוב הופעות קצר באוסטרליה וקנדה כדי לקדם את האלבום, עם אדי ריינר על הקלידים.
המולטי-אינסטרומנטליסט מארק הארט, שבסופו של דבר יהפוך לחבר מלא בלהקה, ויחליף את ריינר בינואר 1989. לאחר סיבוב ההופעות פיטר פין את סימור מהלהקה.
עיתונאי המוזיקה אד נימרוול טען שהעזיבה הזמנית של סימור הייתה מפני שפין האשים אותו בחסימת הכתיבה שלו, עם זאת, פין ציין "הבדלים אמנותיים" כסיבה.
סימור סיפר שאחרי חודש יצר קשר עם פין והם סיכמו שהוא יחזור ללהקה.
ה-"Crowded House" לקחו הפסקה אחרי הסיבוב הקנדי של "Temple of Low Men" – אלבומם השני.
ניל פין ואחיו טים הקליטו שירים שהם כתבו יחד לאלבום שלהם, "Finn".
בעקבות פגישות ההקלטה עם טים, ניל החל לכתוב ולהקליט אלבום שלישי של הלהקה עם הסטר וסימור, אך הרצועות הללו נדחו על ידי חברת התקליטים, אז ניל שאל את טים אם הלהקה תוכל להשתמש בשירי "Finn".
טים הסכים בצחוק בתנאי שהוא יהפוך לחבר, מה שניל כנראה לקח ברצינות.
וכך עם טים כחבר רשמי, הלהקה חזרה לאולפן.
הרצועות החדשות, כמו גם כמה מההקלטות שנדחו בעבר שולבו ליצירת אלבומם השלישי – "Woodface", שיצא ביולי 1991. האלבום כולל שמונה רצועות שנכתבו על ידי ניל וטים, הכוללות את האחים בהרמוניה בשירה הראשית, למעט ב-"All I Ask" הקודר בו שר טים.
הרצועה שימשה מאוחר יותר בפרסומות למודעות לאיידס באוסטרליה.
חמש מהרצועות של האלבום היו יצירות סולו של ניל ושניים של הסטר, "Italian Plastic" השופע, שהפך לחביב הקהל בקונצרטים והרצועה הנסתרת "I'm Still Here".
השיר "Chocolate Cake", הערה הומוריסטית על הגזמות אמריקאיות שלא התקבלה היטב על ידי כמה מבקרי ארצות הברית וחלקים מהציבור האמריקאי, שוחררה ביוני 1991 כסינגל הראשון.
אולי באופן לא מפתיע הוא לא הצליח בארצות הברית.
עם זאת, הוא הגיע למקום השני במצעד ה-Modern Rock Tracks של בילבורד.
השיר הגיע למקום השביעי בניו זילנד והגיע ל-20 הראשונים באוסטרליה.
הסינגל השני, "Fall at Your Feet", הצליח פחות באוסטרליה ובניו זילנד, ובכל זאת הגיע לבילבורד הוט 100. האלבום הגיע למקום הראשון בניו זילנד, למקום השני באוסטרליה, למקום השישי בבריטניה ונכנס ל-20 הראשונים במספר מדינות באירופה.
הסינגל השלישי באלבום "Weather With You", הגיע למקום השביעי בתחילת 1992 והעניק ללהקה את המיקום הגבוה ביותר במצעד הבריטי.
לעומת זאת, האלבום זכה להצלחה מוגבלת בארצות הברית, הגיע למקום ה-83 במצעד האלבומים של בילבורד 200 ומכר 225,000 עותקים.
טים פין עזב את הלהקה במהלך סיבוב ההופעות של "Woodface" בנובמבר 1991, באמצע הדרך בבריטניה.
ההופעות בסיבוב זה, ב-Town and Country Club בלונדון, הוקלטו בהופעה חיה ויצאו בצורה מוגבלת באוסטרליה, בעוד שירים בודדים מההופעות הללו שוחררו כצד B של סינגלים במדינות מסוימות.
ביוני 1993 המליצה ממשלת ניו זילנד למלכה להעניק OBE לניל וטים פין על תרומתם למוזיקה של ניו זילנד.
עבור אלבומם הרביעי, "Together Alone", השתמשה הלהקה במפיק מרטין גלובר (המכונה "Youth") והזמינו בסיבוב ההופעות את המוזיקאי מארק הארט (גיטרה וקלידים) להיות חבר קבוע בלהקה.
האלבום הוקלט בחוף "Karekare", ניו זילנד, שנתן את שמו לרצועת הפתיחה, "Kare Kare".
האלבום שוחרר באוקטובר 1993 ונמכר היטב בעולם בזכות הסינגל המוביל "Distant Sun" וההמשך "Private Universe".
הוא עמד בראש מצעד האלבומים של ניו זילנד, הגיע למקום השני באוסטרליה ולמקום הרביעי בבריטניה.
"Locked Out" היה הסינגל הראשון של האלבום בארצות הברית וזכה לשידור ב-MTV וב-VH1. רצועה זו ו-"My Sharona" של The Knack, שנכללו שניהם בפסקול הסרט Reality Bites, חוברו יחדיו בסינגל ג'וקבוקס כדי לקדם את פסקול הסרט.